דיאלה אל-חאג' עראף

דיאלה אל-חאג' עראף, פרופסור למנהל עסקים ושרה  בממשלת סוריה.

אל-חאג' עראף נולדה בחלב בשנת 1958. היא סיימה בשנת 1996 לימודי דוקטורט במנהל עסקים (תאריה הראשון והשני הושלמו בשנים 1981 ו-1988, בהתאמה). שימשה פרופסור באוניברסיטת דמשק ובשנת 2003 לקחה חלק בשרטוט תוואי האבטלה וקו העוני במדינה. בשנים 2002–2004 שימשה יועצת לתוכנית הלאומית למלחמה באבטלה.

בשנת 2004 מונתה אל-חאג' עראף על ידי נשיא סוריה בשאר אל-אסד לשרת העבודה והרווחה וכיהנה בתפקיד זה עד לשנת 2011 כאשר במקומה מונה רדואן אל חביב.

נכון לשנת 2019 היא מלמדת באוניברסיטה פרטית בסוריה.

אל-חאג' עראף נשואה למוחמד עבאס ואם לשלושה.

קישורים חיצוניים
 קורות חייה באתר Arab Decision

אנשי חינוך סורים
שרי ממשלת סוריה
ילידי 1958